Dem Lepak Boyz

Dem Lepak Boyz (disingkat sebagai DLB) ialah sebuah kumpulan muzik tarian Malaysia. Mereka mula dikenali selepas dinobatkan sebagai juara Showdown 2012 yang disiarkan di 8TV. Bermula sebagai kumpulan tarian, mereka berkembang menjadi kumpulan muzik dengan menyertai All Together Now Malaysia musim pertama dan melancarkan single pertama mereka, "Abang Datang".

Kerjaya
Dem Lepak Boyz memulakan kerjaya seni mereka apabila mereka mengambil bahagian dalam pertandingan tarian urban berkumpulan, Showdown 2012 dan dinobatkan sebagai juara. Pada ketika itu, kumpulan ini dianggotai oleh senior mereka dalam bidang tarian.

Pada tahun 2021, Zaidy dan Hazel menyambung legasi senior mereka dalam Dem Lepak Boyz dan mengembangkan portfolio kerjaya seni mereka dengan menceburi bidang muzik apabila mereka dipilih sebagai peserta All Together Now Malaysia musim pertama yang disiarkan di Astro Ria. Mereka dinobatkan sebagai naib juara.

Kemudian, mereka menandatangi kontrak bersama Rocketfuel Entertainment dan muncul bersama single pertama mereka, "Abang Datang" hasil nukilan Omar K, Iqie Hugh dan John Jeeves. Dikeluarkan pada 30 Mac 2022, ia menceritakan mengenai individu yang sering dipandang rendah atau remeh oleh masyarakat. Single kedua kumpulan ini, "Jerat" dikeluarkan pada 25 November.

Pada tahun 2023, mereka menjadi peserta untuk pertandingan TV realiti, Big Stage musim kelima. Dem Lepak Boyz ialah salah satu daripada dua artis berkumpulan yang menjadi peserta rancangan itu, satu lagi ialah Coex.

Pada tahun 2025, salah seorang dari mereka iaitu Ahmad Zaidyansjah Ruddyansjah (Zaidy) telah diberi kepercayaan oleh pihak Astro untuk menjadi salah seorang dari tenaga pengajar untuk pertandingan TV reality, Big Stage Alpha sebagai Guru Koreografi. Beliau juga telah menghasilkan koreo untuk lagu debut  kumpulan Alpha yang bertajuk Mona Lisa (Bang Bang) dari program tersebut.  Beliau juga ada buat kemunculan dalam Reality TV kumpulan tersebut iaitu Alpha Dreams Unlock sebagai tetamu jemputan.

Diskografi
 Tajuk Tahun "Abang Datang"  2022 "Jerat"

Filemografi
 Tahun  Tajuk  Peranan Saluran TV 2012 Showdown 2012  Diri mereka sendiri/Peserta 8TV 2021 All Together Now Malaysia Astro Ria 2023 Big Stage 5 2025Big Stage AlphaTenaga PengajarAstro Ria

Rujukan

Pautan luar
 Profil rasmi di Astro Gempak

Kategori:Kumpulan muzik Malaysia
Kategori:Kumpulan muzik ditubuhkan pada tahun 2012
Kategori:Peserta Big Stage